Viborger Samler, 1849-09-11
Den slesvigholstenske Armee bestaaer – efter tydske Blade – nu af 3 Brigader Jnfanteri, en Jægerinspection, 2 Cavalleriregimenter, Feldt- og Fæstningsartilleriet og endelig en Pioneerafdeling (ialt henimod 20,000 Mand). Første Brigade commanderes af Major Staderadt, anden af Oberstl. Aberkron og tredie af Oberst Fabricius. Over commanden over hele Jnfanteriet fører Generalmajor Baudissin. Artilleriet bestaaer af 6 Feldte og lige saamange Fæstningsbatterier; Sidste under Major Liebert. Feldtartilleriet er deelt i to Brigader, under Majorerne Priselius og Sebeloh. Høistcommanderende for Artilleriet, er Oberst Richter, Pioneerafdelingen bestaaer af 3 Compagnier under Oberstl. Dau. Oberstl. Garrelts har det Hverv at danne en ny Reservebrigade. Under den factiske Vaabenstilstand blive de ældste af Mandskabet hjem permitterede; men naar Vaabenstilstanden er tilende vil den, paa sig selv stolende, slesvigholstenske Armee atter staae kamprustet; thi Slesvigholstens Adskillelse vil man aldrig i Evighed lade sig gefalle!"J den democratiske "Westdeutsche Zeitung skrives fra Holsteen: "For Democraterne vilde med Venedigs Fald det sidste Støttepunct for Revolutionen være tabt, hvis ikke Slesvig=Holsten endnu var et Tilflugtsted. Men den bloddryppende Reaction vil vist ikke undlade ogsaa at straffe Slesvig=Holsteen, fordi det har krænket Legitimitets=Principet, og Preussen vil ogsaa fremdeles udføre sit Skarpretterkald. Men paa hvilken Maade Preussen, vil foretage denne Tugtelse, er os uklart, det være da, at man allevegne kan fremkalde saadanne Optrin, som i Flensborg, for at kunne erklære Beleirings-Tilstand og Standret. Begivenhederne i Flensborg ere et billede og Varsel om hvorvidt det danske Parti vil drive Sagen under de 6 Vaabenstilstands Maaneder. Vaabenstilstandens Gjennemførelse vil endnu give Anledning til usigelige Bryderier. Efter hvilken Maalestok de indirecte Skatter, saasom Told og Stempelpapir, skulle deles mellem Holsten og Slesvig, og om det overhoved vil skee, det veed Jngen at sige. Endvidere ville de Love, som vor Landsforsamling har vedtaget under Vaabenstilstanden være ugyldige, da der skal regjeres efter stalus quo. Heller ikke vil vor Statsgrundlov blive gjennemført, som forlanger, at den ordentlige Landsforsamling træder sammen den 1ste Novbr., da der til dette Øiemed maatte foretages nye Valg, som ere umulige i Slesvig. Men hvad der især vil forvolde vore Forretningsmænd mange Ubehageligheder, er Jndførelsen af slesv. holst. Papiirpenge. Disse ere nemlig funderede paa Landsindtægterne. Men det kunde let hænde sig, at "Landsforvaltningen ikke respecterer hine Kassa=Scheine."J samme Blad fortælles Følgende: "Den Beslutning, man i Førstningen havde taget, at Rigsmarinen" skulde forlægges til Glückstadt, som man allerede var ifærd med at udføre, er nu, som vi høre, taget tilbage. Bremen er nu bleven udseet dertil. Saa ville da de 6 Kanonbaade, der ere komne hertil, ligesom ogsaa Fregatten "Dentschland, der ligger foran Glückstadt-Havn og raadner i Brakvandet, faae Leilighed til en storartet Øvelsesfart til Bremen. Efter al Sansynlighed har Preussen gjort sig Umage for at sætte denne Forholdsregel igjennem, fordi Skibene i Bremen ere sikkrere i Trekonge-Forbundets Vold, end i Glückstadt, da der endnu svæver et vist Mørke, over Holstens Tilslutning til hiint Forbund. Ogsaa kunde Slesvig=Holstenerne efter Vaabenstilstandens Udløb let falde paa at bemande hine Skibe til deres Øiemed, hvilket Preussen vistnok af al Evne vil søge at forhindre. Hvorledes det staaer med "Gesion", derom tier Historien; det rimeligste er, at Danmark atter tager den, naar den først er fuldkommen repareret; indtil da er den Rigets Eiendom, som vor historisk mærkværdige Krigsminister Jacobsen siger."